חיים גנז

חיים גַנז (Gans; נולד ב-1948) הוא פרופסור אמריטוס בפקולטה למשפטים באוניברסיטת תל אביב ומן הפילוסופים הפוליטיים הבולטים בישראל. מחקריו עוסקים בפילוסופיה של המוסר, של המדינה ושל המשפט. חיים גנז נולד בתל אביב, גדל בה ומתגורר בה. סיים לימודי התואר הראשון שלו במשפטים באוניברסיטה העברית בירושלים, והשלים לימודים לתואר בוגר ומוסמך בפילוסופיה באוניברסיטת תל אביב, הוא כתב עבודת דוקטור באוניברסיטת אוקספורד, בהנחיית שניים מהפילוסופים החשובים ביותר בפילוסופיית המשפט והמדינה של המאה העשרים, רונלד דבורקין ויוסף רז. ב-1981 הצטרף כחבר סגל לפקולטה למשפטים באוניברסיטת תל אביב. מחקריו עד אמצע שנות התשעים עסקו בשאלות עיוניות של תורת המשפט, בחובת הציות לחוק ובניתוח פילוסופי של בעיות ציבור ישראליות. מאז עסק בעיקר בשאלות מוסר מדיני הנוגעות ללאומיות בכלל וללאומיות היהודית בפרט. בשנת 2012 זכה בפרס חשין למצוינות אקדמית במשפט,, בפרס לנדאו למדעים ולמחקר, בתחום מדע המדינה ויחסים בינלאומיים, ובפרס בהט לשנת 2011. גנז הוא זוכה פרס שניצר לשנים 2016-2017 של האגודה האמריקאית למדעי היהדות בקטגוריית פילוסופיה ומחשבה יהודית. בבחירות לכנסת הארבע עשרה הוצב במקום ה-95 ברשימת מרצ. גנז פרסם מספר ספרים: בשנת 1992, יצא לאור ספרו "אנרכיזם פילוסופי וסרבנות פוליטית" שהתפרסם באנגלית בהוצאת אוניברסיטת קיימברידג' הבריטית. הספר פורסם בעברית בהוצאת הקיבוץ המאוחד בשנת 1996, בשם "ציות וסירוב - אנרכיזם פילוסופי וסרבנות פוליטית". בשנת 2003 התפרסם ספרו "The limits of nationalism", גם הוא בהוצאת קיימברידג'. בשנת 2006 פורסם ספרו "מריכרד ואגנר ועד זכות השיבה, ניתוח פילוסופי של בעיות ציבור ישראליות" (עם עובד). ב-2008 פרסם באנגלית בהוצאת אוקספורד את "A just Zionism :on the morality of the Jewish state". בשנת 2014 יצאה לאור הגרסה העברית לספר זה, בתרגומו של גנז, "ציונות שוויונית - מסה על המעמד המוסרי של מדינת היהודים". ב-2013 התפרסם ספרו "תאוריה פוליטית לעם היהודי: שלושה נרטיבים ציוניים" בהוצאת הספרים של אוניברסיטת חיפה וידיעות ספרים. (על כתב היד של ספר זה זכה גנז בפרס בהט). הגרסה האנגלית של ספר זה יצאה לאור בהוצאת אוניברסיטת אוקספורד בשנת 2016. מדיה וקבצים בנושא חיים גנז בוויקישיתוף עמוד הבית של פרופ' גנז, באתר (הפקולטה למשפטים, אוניברסיטת תל אביב) מאמרי חיים גנז, באתר "הארץ" רשימת הפרסומים של חיים גנז, בקטלוג הספרייה הלאומית חיים גנז, ברשת החברתית Goodreads חיים גנז, באתר ResearchGate מכּתביו: הימין נגד המדינה היהודית, באתר הארץ, 24 ביוני 2011 על הציונות הקניינית - מה משותף לנפתלי בנט וליהודה שנהב?, באתר הארץ, 28 באוגוסט 2013 למה המתנחלים טועים, ולמה הפוסט ציונים טועים גם הם, באתר הארץ, 25 ביוני 2014 עוד סופות בנגב, הזמן הזה, פברואר 2024 על כתביו: אלון הראל, ‏בין פרטיקולריזם לאוניברסליזם, על ספרו של גנז: "חיים גנז, מריכארד ואגנר ועד זכות השיבה", קתרסיס 7 אסף מלאך, ”הציונות ההיסטורית״: חלופה לגישתו של חיים גנז לבחינת צדקת הציונות", בתוך משפט, מיעוט וסכסוך לאומי בעריכת ראיף זריק, אילן סבן, אתר הפקולטה למשפטים באוניברסיטת תל אביב, 2017, עמ' 71–91 אריאל סרי-לוי, האם הציונות ניתנת להצדקה מבחינה מוסרית, באתר הארץ, 2 במאי 2014 ביוגרפיה פרופ' חיים גנז, באתר פרסי אמנויות ומדעים מפעל הפיס (ארכיון) פרס השופט שניאור זלמן חשין למצוינות אקדמית במשפט, באתר האוניברסיטה העברית בירושלים הוכרזו הזוכים בפרס מפעל הפיס למדעים ולמחקר, באתר של מפעל הפיס, 25 באפריל 2012 הודעה על זכיה בפרסי שניצר, באתר האגודה האמריקאית למדעי היהדות (ארכיון) ספרו של גנז תאוריה פוליטית לעם היהודי, באתר של ידיעות ספרים פרס בהט לשנת 2011, באתר של אוניברסיטת חיפה